CELEX: E2013P0003
Language: da
Date: 2013-03-13 00:00:00
Title: Anmodning om en rådgivende udtalelse fra EFTA-Domstolen indgivet af skatteklagenemnda ved Sentralskattekontoret for storbedrifter den 13. marts 2013 i sagen Fred Olsen m.fl. mod Staten ved Sentralskattekontoret for storbedrifter (Sag E-3/13)

19.9.2013   
            
            
               DA
            
            
               Den Europæiske Unions Tidende
            
            
               C 270/8
            
         Anmodning om en rådgivende udtalelse fra EFTA-Domstolen indgivet af skatteklagenemnda ved Sentralskattekontoret for storbedrifter den 13. marts 2013 i sagen Fred Olsen m.fl. mod Staten ved Sentralskattekontoret for storbedrifter
   (Sag E-3/13)
   2013/C 270/06
   Skatteklagenemnda ved Sentralskattekontoret for storbedrifter har ved skrivelse af 13. marts 2013, som indgik til EFTA-Domstolens Justitskontor den 18. marts 2013, anmodet EFTA-Domstolen om en rådgivende udtalelse i sagen Fred Olsen m.fl. mod Staten ved Sentralskattekontoret for storbedrifter angående følgende spørgsmål:
   
               1)
            
            
               Falder trusts som etableringsform ind under etableringsfriheden som omhandlet i artikel 31 i EØS-aftalen? Supplerende spørgsmål: I bekræftende fald hvem tilkommer de rettigheder, der gælder efter EØS-aftalen?
            
         
               2)
            
            
               Såfremt det første spørgsmål besvares bekræftende: Opfylder en trust kravet om udøvelse af erhvervsvirksomhed som fastsat i artikel 31 i EØS-aftalen?
            
         
               3)
            
            
               Såfremt det første spørgsmål besvares benægtende: Er en trust omfattet af retten til frie kapitalbevægelser som omhandlet i EØS-aftalens artikel 40?
            
         
               4)
            
            
               Såfremt det første eller tredje spørgsmål besvares bekræftende: Indebærer de norske CFC-regler (»controlled foreign companies«) en eller flere restriktioner for etableringsfriheden eller retten til frie kapitalbevægelser?
            
         
               5)
            
            
               Såfremt det fjerde spørgsmål besvares bekræftende: Kan restriktionen anses for begrundet i hensynet til væsentlige samfundsinteresser, og er restriktionen proportional?